ibig naming matuto kayo ng wikang kastila at masalita ninyong mabuti upang huwag ninyong sirain ang aming tainga sa inyong mga gawi at inyong mga pe, ngunit una muna ang katungkulan bago ang pagdadasal; tumupad muna kayo sa inyong pag aaral at saka kayo mag aral ng wikang kastila at pumasok pa kayong manunulat kung ibig ninyo. at nagpatuloy sa gayong kasasalita hangang sa tumugtog ang kampana at natapos ang klase, at ang dalawang daan at tatlong put apat na nag aaral, matapos makapagdasal, ay umalis na wala ring namumuwangang kagaya ng pumasok, ngunit nangagsihingang wariy naalisan ng isang malaking pataw sa katawan. ang bawat isa sa mga binatay nawalan ng isang oras pa sa kaniyang pamumuhay at kasabay noon ang isang bahagi ng karangalan at pagpapahalaga sa sarili, ngunit sa isang dako naman ay nararagdagan ang panghihina ng loob, ang di pagkagiliw sa pag aaral at ang mga pagdaramdam ng mga puso. matapos itoy hingan sila ng karunungan, karangalan, pagkilala ng utang na loob!